recursal/SuperWikiNEXT-32B huggingface dataset:
**Heran temppeli** eli **Heraion** (m.kreik. Ἡραίον, *Hēraion*) oli antiikin aikainen Heralle omistettu kreikkalainen temppeli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Kýnthos-vuoren länsirinteen aluetta.

Heran temppelin ja alttarin rauniot.
Heran temppeli rakennettiin arkaaisen kauden lopulla noin vuonna 500 eaa. Sen paikalla oli varhaisempi arkaainen temppeli, joka oli tehty 600-luvun eaa. alkupuolella. Temppeli sijaitsi Deloksen teatterin ja niin kutsutun Serapeion C:n itäpuolella.

Temppeli edusti doorilaista tyyliä. Siinä oli pronaos, jonka edessä oli kaksi pylvästä, sekä naos eli cella, joka avautui etelään. Temppelin edessä sen eteläpuolella oli alttari. Temppeli ja alttari oli tehty marmorista. Myös varhaisemmasta, paljon pienemmästä temppelistä on säilynyt jäänteitä, joiden perusteella sen on päätelty olleen tehty savitiilistä ja pylväiden puusta.

Lähteet
-------

1. 1 2 3  Delos, Temple of Hera *Perseus*. Viitattu 19.10.2016.
2. 1 2 3  Stillwell, Richard & MacDonald, William L. & McAllister, Marian Holland (toim.): "Delos, Greece", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Heran temppeli** Wikimedia Commonsissa
Herta Bothe elokuussa 1945.
**Herta Bothe** (3. tammikuuta 1921 Teterow, Mecklenburg, Saksa – 16. maaliskuuta 2000) oli saksalainen toisen maailmansodan aikana keskitysleirivartijana toiminut SS-nainen. Hänet tuomittiin sodan jälkeen vankilaan sotarikoksista, mutta vapautettiin myöhemmin.

Vuonna 1938 (17-vuotiaana) Bothe auttoi isäänsä Teterowissa puukaupassa, ja sen jälkeen työskenteli tehtaassa ja Natsi-Saksan sairaaloissa sairaanhoitajana. Vuonna 1939 Bothesta tuli BDM:n jäsen, ja hän menestyi esimerkillisesti urheilussa.

Syyskuussa 1942 Bothe nimitettiin leirinvartijaksi Ravensbrückin keskitysleirille. Entinen sairaanhoitaja sai neljän viikon koulutuksen, jonka jälkeen hänet siirrettiin Aufseheriniksi Stutthofin leirille lähelle Danzigia (nykyinen Gdańsk). Siellä hänet tunnettiin "Stutthofin sadistina". Heinäkuussa 1944 Oberaufseherin Gerda Steinhoff lähetti hänet Bromberg-Ostin alaleiriin.

24-vuotias Bothe oli 21. tammikuuta 1945 mukana vankien kuolemanmarssilla Puolasta Bergen-Belseniin. Matkalla Bergen-Belseniin hän ja vangit olivat väliaikaisesti Auschwitzin keskitysleirillä ja saapuivat perille Bergen-Belseniin helmikuun lopussa 1945.

Leirissä Bothe oli 60 naisvangin päällikkö. Leiri vapautettiin 15. huhtikuuta 1945.

Bothen sanotaan olleen pisin nainen, joka pidätettiin. Bothe erosi myös muista SS-naisista, sillä hän ei käyttänyt mustia nahkasaappaita vaan siviilikenkiä. Liittoutuneiden sotilaat pakottivat hänet hautaamaan leirillä kuolleiden ruumiita. Hän muisteli 60 vuotta myöhemmin, etteivät työhön komennetut SS-sotilaat saaneet käyttää hansikkaita, ja hän pelkäsi saavansa lavantaudin. Hän sanoi, että ruumiit olivat niin mätiä, että raajat irtosivat hautaamisessa. Hän muisteli myös haudattavien olleen niin painavia, että hänen selkänsä kipeytyi. Hänet pidätettiin ja vietiin vankilaan Cellessa.

Belsen-oikeudenkäynnissä Bothen todettiin olleen "julma leirinvartija", ja hänet tuomittiin kymmeneksi vuodeksi vankilaan vankien uhkailusta pistoolilla. Hänet vapautettiin vankilasta jo 1951 brittihallituksen armahtamana. Vapauduttuaan hän meni naimisiin ja vaihtoi nimensä Herta Langeksi.

Lähteet
-------

1. ↑  First Belsen Trial Aufseherin Herta Bothe/Lange *bergenbelsen.co.uk*. Viitattu 5.7.2019. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Culperin rinki** (engl. *Culper Ring*) oli vuosina 1778–1783 toiminut vakoiluverkosto, jonka majuri Benjamin Tallmadge organisoi Siirtokuntien armeijan ylipäällikölle George Washingtonille Yhdysvaltain vapaussodan aikana. Ryhmän tarkoitus oli välittää tietoja brittien hallitsemalta alueelta Washingtonin joukoille. Tallmadge kehitti vakoiluverkoston vuoksi Amerikan ensimmäisen salakirjoituksen ja koodijärjestelmän.

Culperin ringin toiminta alkoi syksyllä 1778 ja kohdistui aluksi brittien miehittämään New Yorkin kaupunkiin. Myöhemmin rinki ulotti toimintansa myös vapaussodan eteläisille sotanäyttämöille. Vakoiluverkoston suurin saavutus tapahtui vuonna 1780, kun se paljasti brittien suunnitelman hyökätä Ranskan armeijaa vastaan Rhode Islandilla. Ilman verkoston varoituksia ranskalais-amerikkalainen liittouma olisi saattanut tuhoutua yllätyshyökkäyksen seurauksena.

Vaikka Culperin rinki koostui pääosin miehistä, monet tarinat väittävät, että ryhmään kuului ainakin yksi nainen. Ringin toiminta ei vapaussodan aikana osoittautunut erityisen menestyksekkääksi, eikä Siirtokuntien armeijan voitto perustunut sen saavutuksiin.

Lähteet
-------

* Lanning, Michael Lee: *The American Revolution 100: The People, Battles, and Events of the American War for Independence, Ranked by Their Significance*. Sourcebooks, Inc, 2009. ISBN 978-1402221156. (englanniksi)

### Viitteet

1. ↑  Lanning 2009, s. 266.
2. ↑  Culper Spy Ring *history.com*. Viitattu 12.1.2015. (englanniksi)
3. ↑  Anna Smith Strong *annasmithstrongchapter-nsdar.org*. Viitattu 12.1.2015. (englanniksi)
4. ↑  Lanning 2009, s. 267.
**Ken’ichi Uemura** (jap. 上村 健一, *Uemura Ken’ichi*, s. 22. huhtikuuta 1974 Kumamoto, Japani) on japanilainen entinen jalkapalloilija.

Jalkapallomaajoukkue
--------------------

Hän edusti Japanin maajoukkuetta vuosina 2001.

Tilastot
--------

| Japanin maajoukkueessa |
| --- |
| Vuodet | ottelut | maalit |
| 2001 | 4 | 0 |
| Yhteensä | 4 | 0 |

Aiheesta muualla
----------------

* National Football Teams
* Japan National Football Team Database

  

Japanin joukkue – Jalkapallo kesäolympialaisissa 1996
1 Kawaguchi |
2 Shirai |
3 Suzuki |
4 Hironaga |
5 Tanaka |
6 Hattori |
7 Maezono |
8 Itō |
9 Jō |
10 Endō |
11 Morioka |
12 Uemura |
13 Matsuda |
14 Nakata |
15 Akiba |
16 Matsubara |
17 Michiki |
18 Shimoda |
Valmentaja Nishino

Japanin joukkue – Maanosaliittojen cup 2001
1 Kawaguchi |
2 Uemura |
3 Matsuda |
4 Morioka |
5 Inamoto |
6 Hattori |
7 H. Nakata |
8 Morishima |
9 Nishizawa |
10 Miura |
11 Nakayama |
12 Narazaki |
13 Yamashita |
14 Itō |
15 Fujita |
16 K. Nakata |
17 Myōjin |
18 Toda |
19 Kubo |
20 Hato |
21 Ono |
22 Suzuki |
23 Tsuzuki |
Valmentaja Troussier
**Hubschraubertransportgeschwader 64** (HTG 64) oli Saksan ilmavoimien helikopterilennosto, joka perustettiin vuonna 1966.

Historia
--------

Lennosto perustettiin 22. syyskuuta 1966 annetun ilmavoimien käskyn No 292 mukaisesti 1. lokakuuta Pensingin lentotukikohdassa lähellä Landsbergiä, jolloin ilmavoimien kolme helikopterein varustettua etsintä- ja pelastuslaivuetta ja yhteyslentolaivuetta yhdistettiin. Lennostoon liitettiin myös osa ilmavoimien koulutuskeskus A:sta. 1. koulutus-, testaus- ja kuljetuslaivue oli Fürstenfeldbruckin lentotukikohdassa, 2. etsintä- ja pelastuslaivue oli Penzingin lentotukikohdassa ja 3. etsintä- ja pelastuslaivue oli Fassbergin lentotukikohdassa. Sen kalustona olivat Bristol Sycamore Br 71, Sikorsky H-13, Piasecki H-21 ja Sikorsky H-34 -helikopterit sekä yhteyskoneena Dornier Do 27. Toukokuussa 1968 lennostoon perustettiin Penzingissä 4. laivue. Vuodesta 1968 alkaen lennoston kalustoksi vaihtui Bell UH-1D -helikopterit korvaten kaikki muut tyypit.

Lennosto lakkautettiin ilmavoimien organisaatiomuutoksen seurauksena 1. huhtikuuta 1994. Henkilöstö ja kalusto siirrettiin ilmavoimien muihin kuljetuslennostoihin. Osa henkilöstöstä ja kalustosta sijoitettiin Holzdorfin lentotukikohdassa olevaan Lufttransportgeschwader 62:aan. Lisäksi henkilöstöä siirrettiin Lufttransportgeschwader 63:een ja Flugbereitschaft des BMVg:hen.

Komentajat
----------

Lennoston komentajina olivat:

* eversti Johannes Neumann 1. lokakuuta 1966 - 30. syyskuuta 1973
* eversti Rudolf Meyer 1. lokakuuta 1973 - 30. huhtikuuta 1975
* eversti Max Dietrich 1. toukokuuta 1975 - 19. elokuuta 1981
* eversti Werner Geissinger 21. elokuuta 1981 - 29. maaliskuuta 1984
* eversti Jörg Rappke 1. huhtikuuta 1984 - 31. maaliskuuta 1990
* eversti Hans-Otto Elger 1. huhtikuuta 1990 - 30. syyskuuta 1993

Lähteet
-------

1. 1 2 3  Hubschraubertransportgeschwader 64 (1966 bis 1994)

Aiheesta muualla
----------------

* Kuvia tai muita tiedostoja aiheesta **Hubschraubertransportgeschwader 64** Wikimedia Commonsissa
**Fontana** on 196 000 asukkaan kaupunki Yhdysvalloissa, Kalifornian osavaltiossa, San Bernardinon länsipuolella. Se oli aluksi nimeltään Rosena, mutta A.B. Miller muutti kaupungin nimeksi Fontana italiankielen suihkulähdettä tarkoittavan sanan mukaan. Hän pyrki kehittämään kaupungissa siipikarja- ja sikataloutta ja sitrushedelmien viljelyä. Siellä toimi maan ainoa kaniininkasvatuksen tutkimuskeskus 1920-luvulta 1960-luvulle. Vuonna 1942 kaupunkiin perustettiin terästehdas, joka jatkoi toimintaansa 1900-luvun loppuvuosiin asti.

NASCAR-autourheilurata Auto Club Speedway on lisännyt Fontanan näkyvyyttä myös Kalifornian ulkopuolella.

Lähteet
-------

1. ↑  Fontana *Encyclopaedia Britannica*. Viitattu 6.10.2018.
2. ↑  Auto Club Speedway draws crowds to region for races and more in Fontana *The Sun*.  2017. Viitattu 6.10.2018.

Aiheesta muualla
----------------

* Kuvia tai muita tiedostoja aiheesta **Fontana (Kalifornia)** Wikimedia Commonsissa
**Matthias Schoenaerts** (s. 8. joulukuuta 1977 Antwerpen, Belgia) on belgialainen näyttelijä, elokuvatuottaja ja graffititaiteilija. Hän on näytellyt kansainvälisellä urallaan niin hollanniksi, ranskaksi kuin englanniksikin.

Ura
---

Hänen ensimmäinen roolinsa oli 13-vuotiaana elokuvassa *Punapappi Adolf Daens* (*Daens*, 1992), joka oli Belgian sen vuoden Oscar-ehdokas parhaimmaksi vieraskieliseksi elokuvaksi. Hänen muita tunnettuja elokuvia ovat *Black Book* (*Zwartboek*, 2006), *Painajainen Antwerpenissa* (*Linkeroever*, 2008), *Luihin ja ytimiin* (*De rouille et d’os*, 2012), *Blood Ties* (2013), *Ranskalainen sarja* (*Suite Française*, 2014), *Kaukana maailman menosta* (*Far from the Madding Crowd*, 2015), *Tanskalainen tyttö* (*The Danish Girl*, 2015) ja *Red Sparrow* (2018). Hän on näytellyt useissa televiosarjoissa, kuten Suomessakin Ylellä nähdyssä *Viinakeisarin salaisuus* (*De smaak van De Keyser*, 2008–2009). Näyttelijäntyön lisäksi hän on tehnyt graffititaidetta 16-vuotiaasta asti. Hän on myös toiminut Louis Vuittonin vaatemallina.

Yksityiselämä
-------------

Hän syntyi Antwerpenissä flaamilaiseen perheeseen. Hänen isänsä Julien Schoenaerts (1925–2006) oli näyttelijä, ja hänen äitinsä Dominique Wiche (1953–2016) oli vaatteiden suunnittelija, kääntäjä ja ranskan kielen opettaja. Hän kasvoi kaksikieliseksi (hollanti, ranska).

Lähteet
-------

1. ↑  Graffitimuur Matthias Schoenaerts deels gesloopt
2. ↑  Actor Matthias Schoenaerts Is The New Face Of Louis Vuitton (Arkistoitu – Internet Archive)
3. ↑  They’re Antiheroes: Matthias Schoenaerts on Rust and Bone

Aiheesta muualla
----------------

* Matthias Schoenaertsin Instagram-fanisivut

CommonsCommons
Wikimedia Commonsissa on kuvia tai muita tiedostoja aiheesta **Matthias Schoenaerts**.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**Eric Randolph "Randy" Barnes** (s. 16. kesäkuuta 1966 Charleston, Länsi-Virginia) on yhdysvaltalainen kuulantyöntäjä, joka on asetettu elinikäiseen kilpailukieltoon. Hän piti piti pitkään hallussaan sekä sisä- että ulkoratojen maailmanennätyksiä.

Barnes aloitti kuulantyönnön ollessaan lukiossa ja jatkoi uraansa yliopistossa Teksasissa, missä hän työnsi 21,88 metriä. 1988 Soulin olympialaisissa 22-vuotiaana Barnes työnsi peräti 22,39, mikä ei kuitenkaan riittänyt kuin hopeamitaliin itäsaksalaisen Ulf Timmermannin työnnettyä 22,47. 20. tammikuuta 1989 Barnes työnsi Los Angelesissa hallimaailmanennätyksen 22,66. Ennätyksen rikkoi Ryan Crouser vuonna 2021. Budapestin MM-hallikisoissa 1989 Barnes oli jälleen hopealla Timmermannin takana. 20. toukokuuta 1990 Barnes työnsi ulkoratojen maailmanennätyksen 23,12. Tämän ennätyksen rikkoi Ryan Crouser vuonna 2021. Vuoden 1990 elokuussa Barnes antoi Malmössä anabolisia steroideja sisältäneen doping-näytteen ja joutui 27 kuukaudeksi kilpailukieltoon. Kilpailukiellosta vapauduttuaan hän saavutti 1993 Stuttgartin MM-kisoissa hopeaa ja 1995 Göteborgin MM-kisoissa pronssia. 1996 Atlantan olympialaisissa hän voitti kultaa viimeisen kierroksen 21,62 kantaneella työnnöllään. 

Vuonna 1998 Barnes antoi jälleen positiivisen doping-näytteen, joka sisälsi kiellettyä androstenedionia ja hänelle langetettiin elinikäinen kilpailukielto. Sittemmin Barnes on työnnellyt kuulaa huvikseen ja harrastanut MM-tasolla lajia, jossa pyritään lyömään golf-palloa mahdollisimman pitkälle.

Lähteet
-------

* Randy Barnes Kansainvälinen yleisurheiluliitto.  (englanniksi)

### Viitteet

1. ↑  World Record Progression of Shot Put – male – SENIOR – indoor *worldathletics.org*. Viitattu 13.10.2021.
2. ↑  World Record Progression of Shot Put – male – SENIOR – outdoor *worldathletics.org*. Viitattu 13.10.2021.
3. ↑  Tajuton jättiläiskaari! Kuulantyönnön ikivanha ME meni uusiksi *Ilta-Sanomat*.  19.6.2021. Viitattu 19.6.2021.

  

Miesten kuulantyönnön olympiavoittajat

|  |
| --- |
| 1896: Robert Garrett |
1900: Richard Sheldon |
1904: Ralph Rose |
1908: Ralph Rose |
1912: Patrick McDonald (tavallinen) – Ralph Rose (molemmat kädet) |
1920: Ville Pörhölä |
1924: Clarence Houser |
1928: John Kuck |
1932: Leo Sexton |
1936: Hans Woellke |
1948: Wilbur Thompson |
1952: Parry O’Brien |
1956: Parry O’Brien |
1960: Bill Nieder |
1964: Dallas Long |
1968: Randy Matson |
1972: Władysław Komar |
1976: Udo Beyer |
1980: Vladimir Kiseljov |
1984: Alessandro Andrei |
1988: Ulf Timmermann |
1992: Michael Stulce |
1996: Randy Barnes |
2000: Arsi Harju |
2004: Adam Nelson |
2008: Tomasz Majewski |
2012: Tomasz Majewski |
2016: Ryan Crouser |
2020: Ryan Crouser |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |
|  |
| Henkilöt | 
* World Athletics
* Yle
* Tilastopaja 🔒

 |

 |
Curtain-teatteri keskellä.
**Curtain-teatteri** (*The Curtain Theatre*) oli Elisabetin aikainen teatteri Lontoossa Curtain Closessa Shoreditchissa (nykyisin Hackneytä), heti Lontoon Cityn ulkopuolella. Se avattiin 1577, ja siellä esitettiin näytelmiä vuoteen 1622.

Curtain rakennettiin vajaan parinsadan metrin päähän etelään Lontoon esimmäisestä teatterista The Theatresta, joka oli aloittanut toimintansa vuotta aiemmin vuonna 1576. Se sai nimen "Curtain" siksi, että se sijaitsi lähellä Curtain Close -nimistä paikkaa, eikä nimi siis johtunut nykyaikaiseen teatteriin kuuluvasta esiripusta. Aikakauden teattereissa oli näyttämön takana pienet verholla eristetyt kohdat, mutta varsinaisia esiripuin varustettuja proskeniumeja alkoi Englannissa olla vasta restauraation jälkeen.

Teatterin rauniot on löydetty Thamesjoen pohjoisrannalta rakennustyömaalta, jossa nyt on tehty kaivauksia. William Shakespeare sanoo pyöreää teatteria näytelmässään *Henrik V* "puiseksi O:ksi". Teatterissa esiintyi seurue Lord Chamberlain's Men, joka esitti siellä muun muassa Shakespearen näytelmiä vuosina 1577–1597, ja teatterista ei ole mainintoja 1620-luvun jälkeen. Rakennusyhtiö on luvannut suojella jäännökset nähtävyydeksi.

Lähteet
-------

1. ↑  Yle, uutiset, viitattu 6.6.2012

Aiheesta muualla
----------------

* *Shakespearean Playhouses*, Joseph Quincy Adams Jr. Project Gutenberg (englanniksi)
* william-shakespeare.info (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Curtain Theatre
**Heartbreak Hotel** (*Heartbreak Hotel*) on vuonna 2006 ensi-iltansa saanut Colin Nutleyn käsikirjoittama ja ohjaama ruotsalainen komediaelokuva.

Juoni
-----

Neljänkymmentä vuotta täyttäneet lappuliisa Gudrun (Maria Lundqvist) ja gynekologi Elisabeth (Helena Bergström) kaihoavat nuoruuttaan juhlimalla ja juopottelemalla ja käyttäytymällä kuin teinitytöt.

Arvioita
--------

*Turun Sanomien* Päivi Valotien mukaan *Heartbreak Hotelissa* toistensa hermoille käyviä keski-ikäisiä naisia yhdistää tunne siitä, että elämä ei voi eikä saa olla vielä ohi. "Kursailemattomalla otteella kipeisiinkin asioihin tarttuva aikuisten naisten komedia näyttäytyy hetkittäin vallan osuvana kommentaarina tosimaailmasta, jossa nuoruutta ja kauneutta tunnutaan ihailevan aivan liikaa. Keski-ikäisten naisten puolustuspuheena toimivasta elokuvasta haluaisi oikeastaan pitää jopa enemmän kuin mihin se antaa loppujen lopuksi mahdollisuuden."

Lähteet
-------

1. ↑  Varjola, Markku: *Elokuvien ensi-illat Suomessa 2000–2007*, s. 64. Helsinki: Suomen elokuvakerhojen liitto SEKL ry, 2008. Arkistoitu 16.10.2013. (pdf) (viitattu 18.11.2012).
2. 1 2 3  Valotie, Päivi: Naisten kesken *Turun Sanomat*.  28.7.2006.  Arkistoitu 20.4.2019. Viitattu 20.4.2019.
**Lamminpään kirjasto** oli Tampereen Lamminpäässä sijainnut kaupunginkirjaston toimipiste. Se on tullut tunnetuksi kirjastonhoitaja Kari Aronpuron 1980-luvulta lähtien pitämistä satutunneista.*lähde?*

Kirjasto aloitti toimintansa Lamminpään piirikirjastona Pohjois-Pirkkalassa 19. tammikuuta 1930. Vuonna 1934 se sai paljon lisää kirjoja, kun lakkautetun Nokian piirikirjaston kokoelma siirrettiin Lamminpäähän. Kirjasto toimi kansakoulun luokkahuoneessa, ja se oli auki kerran viikossa, kaksi tuntia kerrallaan.

19. lokakuuta 1938 Lamminpään sivukirjasto avattiin uusissa tiloissa, jotka sijaitsivat Ylöjärventiellä omakotitalon yhteydessä. Vuonna 1950
se sai koko alakerran käyttöönsä. Kirjastoon tehtiin vuonna 1999 peruskorjaus, jonka yhteydessä rakennettiin erillinen sosiaalitila ja uusittiin kalustus.

Kirjaston viimeinen aukiolopäivä oli 18. kesäkuuta 2013. Sulkemisen syynä oli vaikea taloustilanne, laskevat lainausmäärät ja uuden aluekirjaston rakennustyöt. Lentävänniemen ja Lamminpään kirjastot yhdistettiin Lielahden aluekirjastoksi, joka valmistui Lielahdessa avattuun Lielahtikeskukseen keväällä 2014. Lamminpäähän perustettiin kirjastoautopysäkki.

Pirkanmaan maakuntamuseon mukaan Lamminpään entisellä kirjastotalolla on rakennusperinteistä, sosiaalihistoriallista, sivistyshistoriallista ja maisemallista arvoa. Rakennus on suojeltu asemakaavalla.

Lähteet
-------

1. 1 2 3 4  Tampereen kirjastot ennen ja nyt. Tietoja Tampereen kaupungin kirjastoista (PDF)  s. 31. Tampere:  Tampereen kaupunginkirjasto – Pirkanmaan maakuntakirjasto, 2010. Viitattu 15.2.2018.
2. 1 2  Ruissalo, Pekka: Lamminpään entinen kirjastonjohtaja kävi ensimmäistä kertaa Lielahden kirjastossa – katso video! *Tamperelainen*.  24.5.2016. Viitattu 15.2.2018.
3. ↑  Palomaa, Antti: Lamminpään kirjasto suljettiin yllättäen etuajassa  19.6.2013. Yle. Viitattu 15.2.2018.
4. ↑  Rajamäki, Aila: Lamminpään kirjasto sulkee ovensa etuajassa  18.6.2013. Tampere:  Tampereen kaupunki. Viitattu 15.2.2018.
5. ↑  Hinnerichsen, Miia: Tampere, Lamminpään kirjaston rakennusinventointi, asemakaava nro 8572 (PDF)  s. 2, 9. Tampere:  Pirkanmaan maakuntamuseo, 2015. Viitattu 21.6.2022.
6. ↑  Lamminpää, Ylöjärventie 55, Hiihtäjäntie 1, katualuetta, yleisen tontin käyttötarkoituksen muuttaminen asumista varten ja rakennusoikeuden tarkistaminen, kaava nro 8572 (PDF) Tampere:  Tampereen kaupunki. Viitattu 21.6.2022.
**Lammunjärvi** on syvyyssuhteiltaan epäyhtenäinen järvi Heinäveden ja Liperin rajalla Pohjois-Karjalan länsiosassa. Sen pinta-ala on 2,4 neliökilometriä. Etäisyys Joensuusta on 39 kilometriä länsilounaaseen. Järven luoteispuolella sijaitsee Lampu-niminen historiallinen kaskikylä.

Maantiede
---------

Lammunjärven pituus etelästä pohjoiseen on 2,7 kilometriä. Järven etelärannan Kokinniemen itäpuolella sijaitsee kapea Hoikkalahti, joka laajenee etelässä Kokinlahdeksi. Saarten ja niemin halkomassa järvessä ei ole laajaa selkävettä, sen luoteisosan muodostaa Juoneksenlahti ja pohjoisosan Juurikkalahti. Lammunjärvessä on useita pieniä vähintään kymmenmetrisiä syvänteitä. Järven läntiset osat ovat matalampia kuin itäiset osat.

Lammunjärven laajimmat saaret ovat Rietinsaari, Tillikansaari, Lamposaari ja Kalmosaari. Rietinsaari sijaitsee järven matalassa lounaisosassa, ja sen ympärillä on useita pieniä saaria ja luotoja. Lammunjärven rannoilla on metsämaata ja pieniä peltoja. Kokinlahti kaventuu luusuaksi, josta alkaa etelään virtaava Lehmijoki.

Lammunjärven vesitilavuus on 11 152 000 kuutiometriä. Järven ekologinen tila on erinomainen.

Lammunjärvi (04.274.1.065) kuuluu Kermajärven alueeseen (04.274), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden alaosan alue (04.27) ja ensimmäinen jakovaihe Haukiveden–Kallaveden alue (04.2). Kermajärven alueella on noin 140 vähintään hehtaarin laajuista vakavettä, joista Kermajärvi, Iso-Vihtari ja Suuri Humalajärvi ovat laajimmat. Lammunjärvi on neljänneksi laajin.

Lähteet
-------

1. 1 2 3 4 5  Lammunjärvi, vakavesi, Heinävesi
2. 1 2 3 4 5 6 7 8 9  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 5.4.2022.
3. ↑  Lammunjärvi. Järviwiki. Viitattu 5.4.2022.
4. ↑  Etelä-Savon ELY-keskus - Heinävedenreitin kalatalousalue. Sivu 42. Pdf-tiedosto. Viitattu 5.4.2022.
5. ↑  Kermajärven alue (04.274). Järviwiki. Viitattu 5.4.2022.
**Joseph Jules Fauria** (s. 16. tammikuuta 1990 Northridge, Kalifornia) on yhdysvaltalainen amerikkalaisen jalkapallon pelaaja, joka edustaa NFL-seura Detroit Lionsia. 203 senttimetriä pitkän ja 116 kiloa painavan Faurian pelipaikka on sisempi laitahyökkääjä. Faurian eno Christian Fauria on myös entinen NFL-tason sisempi laitahyökkääjä. Fauria pelasi yliopistotasolla Crespi Carmelite High Schoolin UCLA-joukkueessa. Häntä ei ole varattu NFL:ään. Fauria debytoi NFL:ssä kauden 2013 avauspelissä. Hän teki kauden aikana vain 18 vastaanottoa, mutta niistä seitsemän johti touchdowniin. Lokakuussa 2014 Fauria loukkaantui kompastuttuaan kotonaan koiranpentuunsa. Hän oli sivussa muutamasta ottelusta.

Lähteet
-------

* ESPN -profiili

### Viitteet

1. ↑  Pieni koiranpentu syypää tähtipelaajan loukkaantumiseen - katso hellyyttävät kuvat!  30.9.2014. Iltalehti.  Arkistoitu 29.11.2014. Viitattu 26.1.2016.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Jarkko Tapio Harju** (s. 1983 Kälviä) on suomalainen taloustieteilijä, joka on toiminut taloustieteen professorina Tampereen yliopistossa maaliskuusta 2021 lähtien. Hän on myös osa-aikainen tutkimusprofessori Valtion taloudellisessa tutkimuskeskuksessa. Hän väitteli valtiotieteiden tohtoriksi Turun yliopistossa vuonna 2013. Hän on lisäksi ollut vieraileva tutkija University College London -yliopistossa, Stanfordin yliopistossa ja Kalifornian yliopiston Berkeleyn kampuksella.

Harjun tutkimus käsittelee "verotuksen ja sosiaaliturvan vaikutuksia henkilöiden ja yritysten tekemiin valintoihin ja päätöksiin".

Julkaisut
---------

* Jarkko Harju: *Essays on taxation: Evidence from tax reforms* (väitöskirja). Valtion taloudellinen tutkimuskeskus 2013. Saatavilla internetissä

Lähteet
-------

1. ↑  Harju, Jarkko, 1983–, Finto, viitatut 1.5.2023.
2. ↑  Jarkko Harju: Curriculum vitae, Jarkko Harjun kotisivut, 10.6.2021, viitattu 1.5.2023.
3. 1 2  Jarkko Harju, Tampereen yliopisto, viitattu 1.5.2023.
4. ↑  Jarkko Harju, Valtion taloudellinen tutkimuskeskus, viitattu 1.5.2023.

Aiheesta muualla
----------------

* Virallinen sivusto
* Tampereen yliopiston tutkimusportaali
* Google Scholar

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)

 |
|  |
| Tieteilijät | 
* Google Scholar
* ORCID
* Scopus

 |

 |
Joseph Dietzgen
**Joseph Dietzgen** (1828–1888) oli saksalainen filosofi, marxisti ja lehtimies. Hän syntyi Reinin provinssissa sijainneessa Blankenbergissä Preussissa 9. joulukuuta vuonna 1828. Hänen isänsä oli Johan Gottfried Anno Dietzgen (1794–1887) ja äitinsä Anna Margaretha Lückerath (1808–1881). Dietzgen oli itseoppinut työläinen, ensisijaisesti parkitsija. Dietzgen vaikuttui Ludwig Feuerbachin ajatuksista ja kehitti filosofina dialektista materialismia itsenäisesti, mutta tutustuttuaan Karl Marxin ja Friedrich Engelsin kirjoituksiin hänestä tuli heidän vankka kannattajansa. Dietzgen oli militantti ateisti. Hän asui ja työskenteli Saksassa, Venäjällä ja Yhdysvalloissa. Dietzgenin työn tärkein anti marxilaisuudelle oli perusteellinen selvitys epistemologiasta.

Lähteet
-------

1. ↑  Joseph Dietzgen Biography - German philosopher (1828-1888) *pantheon.world*.
2. ↑  Glossary of People: Di *marxists.org*.

Aiheesta muualla
----------------

* Työväenliikkeen kirjasto

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Latvia
* Japani
* Tšekki
* Australia
	+ 2
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Jarkko Kauppinen** (s. 6. huhtikuuta 1982 Vieremä) on suomalainen uransa lopettanut ampumahiihtäjä ja Suomen Ampumahiihtoliiton lajipäällikkö.

SM-tasolta Kauppinen on voittanut useita mestaruuksia ja mitaleja. Aikuisten arvokilpailuihin hän on osallistunut kuudesti: vuosina 2007, 2008, 2011, 2012 ja 2013 MM-kilpailuihin sekä vuonna 2014 Sotšin talviolympialaisiin. Kauppisen paras sijoitus on viestin 14. sija Östersundista 2008 ja yksilötasolla 10 km sprintin 38. sija Nove Mestossa 2013. Sotšissa hän oli sprintissä 78:s.

Kauppinen aloitti ampumahiihdon harrastamisen vuonna 1996 ja hiihti ensimmäisen maailmancupinsa Östersundissa kaudella 2001–2002. Ensimmäiset pisteensä (sijoitus 40 joukkoon) hän saavutti kaudella 2007–2008 oltuaan 21:s Anterselvan sprinttikilpailussa. Hän ylsi samalla kaudella pisteille myös Anterselvan takaa-ajossa ja Oslon sprintissä. Kymmenen parhaan joukkoon hän sijoittui ensimmäisen kerran marraskuussa 2012 oltuaan Östersundin 20 kilometrin kilpailussa kymmenes nolla-ammunnalla. 

Kauppinen edustaa ampumahiihdossa Iisalmen Visaa ja maastohiihdossa Ski Jyväskylää.

Lähteet
-------

* Jarkko Kauppinen Kansainvälinen ampumahiihtoliitto (IBU).  (englanniksi)

### Viitteet

1. ↑  Teemu Hassinen: Ex-ampumahiihtäjä Jarkko Kauppinen: Vaikeimmat kilpailukokemukset pakkasessa *savonsanomat.fi – Savon Sanomat*. Viitattu 15.6.2019.
2. ↑  Ensi kaudelle yli 100 seuramuutosta  8.9.2016. Hiihtoliitto.  Arkistoitu 20.9.2016. Viitattu 9.9.2016.
Tämä on luettelo soittajista heidän soittimensa mukaan.

Alttoviulistit
--------------

*Pääartikkeli: Luettelo alttoviulisteista*
* Roberto Diaz
* Rivka Golani
* Paul Hindemith
* Ödön Pártos

Banjistit
---------

*Pääartikkeli: Luettelo banjisteista*
* Béla Fleck
* Pete Seeger

Bassokitaristit
---------------

*Pääartikkeli: Luettelo basisteista*
* John Deacon
* Steve Harris

Cembalistit
-----------

*Pääartikkeli: Luettelo cembalisteista*
* Hendrik Bouman
* Zuzana Růžičková

Didgeridoon soittajat
---------------------

*Pääartikkeli: Luettelo didgeridoon soittajista*
* Mark Atkins
* Rolf Harris

Fagotistit
----------

*Pääartikkeli: Luettelo fagotisteista*
* Bernard Garfield

Harmonikan soittajat
--------------------

*Pääartikkeli: Luettelo harmonikansoittajista*.
* Friedrich Lips
* Janne Rättyä
* Matti Rantanen
* Max Bonnay
* Mika Väyrynen

Kitaristit
----------

*Pääartikkeli: Luettelo kitaristeista*
* Jimi Hendrix
* Joe Satriani
* Steve Vai
* Brian May
* Máximo Diego Pujol
* Pepé Romero
* Carlos Santana
* Narciso Yepes
* Laura Young

Klarinetistit
-------------

*Pääartikkeli: Luettelo klarinetisteista*
* Woody Allen
* Michael Collins
* Kari Kriikku

Kontrabasistit
--------------

*Pääartikkeli: Luettelo kontrabasisteista*
* Teppo Hauta-aho
* Percy Heath
* Edgar Meyer
* François Rabbath

Kornetistit
-----------

*Pääartikkeli: Luettelo kornetisteista*
* Olu Dara
* Robert B. Hall

Kosketinsoittajat
-----------------

*Pääartikkeli: Luettelo kosketinsoittajista*
* Jon Lord
* Jordan Rudess
* Don Airey

Luutistit
---------

*Pääartikkeli: Luettelo luutisteista*
* Paul O'Dette
* Shirley Rumsey

Mandolinistit
-------------

*Pääartikkeli: Luettelo mandolinisteista*
* Sam Bush
* Chris Thile

Oboistit
--------

*Pääartikkeli: Luettelo oboisteista*
* Garvin Bushell
* Diana Doherty
* John Ferrillo
* Alex Klein

Pasunistit
----------

*Pääartikkeli: Luettelo pasunisteista*
* Monique Buzzarté
* Christian Lindberg

Pianistit
---------

*Pääartikkeli: Luettelo pianisteista*
* Martha Argerich
* Claudio Arrau
* Vladimir Aškenazi
* İdil Biret
* Ferruccio Busoni
* Emil Gilels
* Vladimir Horovits
* Franz Liszt
* Jenö Jando
* Antti Siirala
* Krystian Zimerman
* Maurizio Pollini
* Maria Tipo

Sellistit
---------

*Pääartikkeli: Luettelo sellisteistä*
* Pablo Casals
* Yo-Yo Ma
* David Popper
* Jacqueline du Pré
* Paul Tortelier

Trumpetistit
------------

*Pääartikkeli: Luettelo trumpetisteista*
* Olu Dara

Ukulelen soittajat
------------------

*Pääartikkeli: Luettelo ukulelen soittajista*
* Ernest Ka'ai

Urkurit
-------

*Pääartikkeli: Luettelo urkureista*
* Simon Preston

Vihuelistit
-----------

*Pääartikkeli: Luettelo vihuelisteista*
* Shirley Rumsey

Viulistit
---------

*Pääartikkeli: Luettelo viulisteista*
* Sarah Chang
* Alfredo de la Fé
* Jascha Heifetz
* Linda Lampenius
* Yehudi Menuhin
* Viktoria Mullova
* David Oistrah
* Niccolo Paganini
* Itzhak Perlman
* Mark Wood
**Julius Francis** (s. 12. elokuuta 1964 Lontoo) on brittiläinen entinen raskaansarjan ammattinyrkkeilijä joka on voittanut urallaan Britannian mestaruuden.

Nyrkkeilyura
------------

Raskaassa sarjassa hän debytoi vuonna 1993, jolloin hän otteli Grahan Arnoldia vastaan. Tuloksena oli tekninen tyrmäys (TKO) ottelun viidennessä erässä. Ensimmäinen tappio Francisille sattui vuonna 1994, kun vastaan asettui yhdysvaltalainen John Ruiz. 
Seuraavan tappionsa hän kärsi vuonna 1995 tyrmäyksellä Scott Welchiä vastaan ottelun kymmenennessä erässä.

Vuonna 1998 Francis kohtasi ukrainalaisen Vitali Klytshkon, jolle hän hävisi suoraan toisessa erässä tyrmäyksellä. Ura jatkui kohtaamisella Pele Reidin, ja Danny Williamsin kanssa. Molemmista otteluista tuli voitot.

Voitettuaan Scott Welchin hän pääsi ottelemaan Mike Tysonia vastaan. Tyson tyrmäsi hänet ottelun toisessa erässä ottelun kestäessä vain neljä minuuttia. Ottelu Fransicin kanssa oli Tysonin debyyttiottelu Euroopan mantereella, ja promoottorina siinä toimi Frank Warren. Francis ei luovuttanut, vaan otti kahden ottelun sarjan Michael Holdenin kanssa, joista ensimmäisen hävisi ja voitti toisen tuomariäänin. Ura jatkui britti Danny Williamsia vastaan, joka tyrmäsi hänet ottelun neljännessä erässä.

Francis kohtasi myös Euroopan mestari Sinan Samil Samin, mutta tekninen tyrmäystappio tuli ja hän joutui jättämään ottelun kesken seitsemännessä erässä. Tästä alkoi hänen lopullinen alamäkensä. Hän otteli vielä monta ottelua, kohdaten mm. Matt Skeltonin, Audley Harrisonin, Scott Gammerin.

Hän lopetti uransa vuonna 2006 ollessaan 41-vuotias. Uransa aikana Julius Francis nyrkkeili 48 ammattilaisottelua, hän voitti niistä 23 (12 KO), hävisi 24 (8 KO) ja nyrkkeili yhden tuloksettoman ottelun. Francisin valmentajana toimi Gary Inniss ja managerina Jonathan Feld.

Lähteet
-------

1. ↑
2. ↑

Aiheesta muualla
----------------

* luettelo ammattinyrkkeilyotteluista boxrec.com sivustolla

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |
Niederschönhausenin kaupunginosan sijainti Pankowin hallintoalueella (iso kuva) ja Pankowin hallintoalueen sijainti Berliinissä (pieni kuva)
**Niederschönhausen** on yksi Berliinin kaupunginosista (saks. *Ortsteil*). Se sijaitsee Pankowin hallintoalueella (*Bezirk*) Berliinin pohjoisosassa. Kaupunginosa tunnetaan myös nimellä *Pankow-Schönhausen*, erotuksena Lichtenbergin hallintoalueella sijaitsevasta Hohenschönhausenin alueesta.

Vuoden 2019 lopussa Niederschönhausenin kaupunginosassa oli 31 996 asukasta. Kaupunginosan pinta-ala on 6,47 km² ja väestötiheys 4 949 asukasta/km².

Historia
--------

Ensimmäiset kirjalliset maininnat Schönhausenista (nimellä *Schonenhusen inferior* tai *Nydderen Schonhusen*) ovat vuodelta 1375 keisari Kaarle IV:n maakirjasta, mutta kylä oli luultavasti perustettu jo 1230-luvulla osana *Ostsiedlungia*. Vuonna 1691 Brandenburgin vaaliruhtinas Fredrik III hankki alueen omistukseensa ja rakennutti Schönhausenin linnan barokkityyliseksi residenssiksi. Vuonna 1740 Fredrik Suuri jätti linnan puolisolleen Elisabeth Christinelle, joka eli siellä kuolemaansa asti v. 1797.

Schönhausenin linna
Friedenskirche
1900-luvun alussa Niederschönhausenista tuli Berliinin esikaupunki. Alueen rakennuskantaa luonnehtivat vanhat huvilat ja vuokratalot. Se liitettiin osaksi Suur-Berliiniä vuonna 1920, jolloin muodostettiin Pankowin hallintoalue.

Niederschönhausen oli osa Itä-Berliiniä kylmän sodan vuosina, ja Schönhausenin linna toimi v. 1949-1960 Itä-Saksan presidentti Wilhelm Pieckin virka-asuntona, ja sen jälkeen Itä-Saksan hallituksen vierastalona. Majakowskiringin alueella asui useita DDR:n johtoportaan jäseniä, kunnes he siirtyivät Wandlitziin 1960. Vuosina 1961-1989 Niederschönhausenin ja Länsi-Berliinin Reinickendorfin kaupunginosan välinen raja oli osa Berliinin muuria.

Julkinen liikenne
-----------------

Berliinin S-Bahnin linjat **S1**, **S25** ja **S85** kulkevat Niederschönhausenin kautta ja pysähtyvät Schönholzin rautatieasemalla. Myös raitiotielinja **M1**
ja bussilinjat 107, 150, 155 ja 250 palvelevat aluetta.

Kuvia Niederschönhausenista
---------------------------

* Max-Delbrück-GymnasiumMax-Delbrück-Gymnasium
* Kerhotalo Schönholzer HeidelläKerhotalo Schönholzer Heidellä
* LinnanpuistoaLinnanpuistoa
* Niederschönhausenin paloasemaNiederschönhausenin paloasema
* Hans Falladan muistolaattaHans Falladan muistolaatta

Lähteet
-------

1. 1 2  Niederschönhausen (Quarter) Citypopulation.de. Viitattu 26.8.2020. (englanniksi)
2. 1 2  Die Geschichte Pankows Bezirksamt Pankow von Berlin. Viitattu 25.8.2020. (saksaksi)

Aiheesta muualla
----------------

* Kuvia tai muita tiedostoja aiheesta **Niederschönhausenin kaupunginosa** Wikimedia Commonsissa

52°35′00″N, 13°24′00″E
Näyttelijänä lähinnä tunnettu muusikko Gary Sinise soittamassa Line 6:n valmistamaa, erilaisia bassomalleja mallintavaa nelikielistä bassoa.
Line 6 Variax Standard -sähkökitara
ÄäninäyteLine 6 POD X3 Pro -multiefektillä ja sähkökitaralla tehty näyte jossa vaihdetaan jalkakytkimellä eri presetistä toiseen.Äänitiedostojen kuunteluohjeet

**Line 6** valmistaa digitaalisesti mallintavia kitaroita, bassoja, vahvistimia ja efektilaitteita. Yhtiö on perustettu vuonna 1996 ja toimii Calabasasissa Kaliforniassa.

Line 6:lla on useita vahvistimia, joihin on digitaalisesti mallinnettu esimerkiksi Marshallin ja Fenderin vahvistimien sointi erittäin aidonkuuloisesti. Lisäksi monet mallinnetut efektit ja vahvistimet voivat olla alkuperäisinä joko erittäin kalliita tai vaikeasti hankittavissa niiden huonon saatavuuden vuoksi.

Vahvistinmallinnuksissa on myös otettu huomioon tyypillisesti vanhempien putkivahvistinten soinnin muuttuminen äänenvoimakkuutta muutettaessa. Useiden soittajien mielestä vahvistimet kuulostavat parhaalta vasta erittäin suurilla tehoilla. Line 6 vahvistimissa soundi on äänenvoimakkuudesta huolimatta aina sama, suurella teholla käytettävän vahvistimen sointia vastaava.

Kitarat
-------

Line 6 valmistaa myös Variax-basso ja -kitarasarjaa, joihin on samalla tavoin mallinnettu muun muassa Fender Stratocastereita, Gibson Les Pauleja ja Rickenbackerin 360-sarjan kitaroita. Kaikki mallinnuksessa käytetyt kitarat ovat niin sanottuja vuosikertamalleja, joiden sointi on monien mielestä uusia malleja parempi. Tämä johtuu esimerkiksi kitaroiden mikrofonien magneettien vanhenemisesta, jolloin niiden teho ja sointi muuttuu.

Line 6:n mallintamia efektejä ja vahvistimia
--------------------------------------------

* Arbiter Fuzz Face
* BOSS CS-3 Compression Sustainer
* BOSS DS-1 Distortion
* Dunlop Cry Baby
* Ibanez TS808 Tube Screamer
* Marshall Amplification JCM800

### Variax-kitaran mallintamia kitaramalleja

* 1960 Fender Telecaster
* 1968 Fender Telecaster Thinline
* 1959 Fender Stratocaster
* 1976 Gibson Firebird V
* 1959 Gretsch 6120
* 1966 Rickenbacker 360-12
* 1957 Gibson ES-175
* 1955 Gibson Les Paul Special
* 1967 Epiphone Casino

* Line 6 Pocket Pod -mallintava etuaste.Line 6 Pocket Pod -mallintava etuaste.
* Line 6 POD X3 Pro -efektiräkki ja etuaste, jonka päällä stereoputkikompressori.Line 6 POD X3 Pro -efektiräkki ja etuaste, jonka päällä stereoputkikompressori.
* Line 6 Helix -efektiräkki ja TLAudio Fat Man Fat 1 -stereoputkikompressori.Line 6 Helix -efektiräkki ja TLAudio Fat Man Fat 1 -stereoputkikompressori.
* Line 6 X3 -mallintava etuaste.Line 6 X3 -mallintava etuaste.

Lähteet
-------

1. 1 2 3 4 5 6 7 8 9 10 11 12 13 14 15  Line6.com

Aiheesta muualla
----------------

* Kuvia tai muita tiedostoja aiheesta **Line 6** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**IFK Uppsala** on ruotsalainen urheiluseura. Seura perustettiin vuonna 1895, ja se otti ohjelmaansa jalkapallon, jääpallon ja yleisurheilun. Kaikissa lajeissa se oli maansa eliittiä 1900-luvun alussa. 1940-luvulla ohjelmaan otettiin lisäksi käsipallo.

Jääpallo
--------

IFK Uppsala on voittanut Jääpallon Ruotsin mestaruuden 12 kertaa. Mestaruuksista 11 tuli vuosina 1907–1920, ja viimeisin mestaruus vuonna 1933. Ruotsin korkeimmalla sarjatasolla seura ei ole pelannut vuoden 1946 jälkeen.

IFK:n jääpallotoiminta lopetettiin vuonna 1990, jolloin seura pelasi Ruotsin 4. divisioonassa. Kaudella 2006–2007 IFK Uppsala aloitti uudestaan jääpallotoiminnan. Seuran jääpallojoukkue pelaa Ruotsin neljänneksi korkeimmalla sarjatasolla 2.divisioonassa.

Jalkapallo
----------

Jalkapallossa IFK Uppsala on saavuttanut kolme kertaa Ruotsin mestaruuskilpailujen hopeaa, vuosina 1907, 1908 ja 1911. Ruotsin korkeimmalla sarjatasolla se on pelannut kaksi kautta, kaudet 1912–1913 ja 1914–1915. Seuran jalkapallon edustusjoukkue pelaa Ruotsin 2. divisioonassa.

Jääkiekko
---------

IFK Uppsala pelasi Ruotsin ensimmäisessä jääkiekko-ottelussa vuonna 1922, kun seura kohtasi saksalaisen Berliner SC:n Tukholman stadionilla.

Aiheesta muualla
----------------

* Virallinen sivu

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:IFK Uppsala 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:IFK Uppsala (bandy) 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:IFK Uppsala (fotboll)
**Line Kloster** (s. 27. helmikuuta 1990) on norjalainen pika- ja aitajuoksija, jonka päälajit ovat 400 m ja 400 m aidat. Hänellä on nimissään Norjan ennätykset 200 metrillä sekä harvoin kilpailtavassa 200 metrin aitajuoksussa. 2013 halli EM-kisoissa Kloster juoksi 400 metrillä ajan 52,78, joka oli uusi Norjan sisäratojen ennätys. Aika ei kuitenkaan riittänyt välieristä jatkoon.

Kloster karsiutui 400 metrin alkuerissä Zürichin EM-kilpailuissa 2014 sekä 400 metrin aitajuoksun välierissä EM-kilpailuissa Berliinissä 2018 ja Münchenissä 2022 sekä alkuerissä vuonna 2021 järjestetyissä Tokion olympialaisissa. Sisäratojen EM-kilpailuissa hän karsiutui 400 metrin välierissä 2013 ja alkuerissä 2015.

Kloster on edustanut vuodesta 2010 alkaen SK Vidaria. Aiemmin hän kilpaili Asker SK:n riveissä. Häntä valmentaa norjalaistunut serbialainen entinen aituri Petar Vukičević.

Ennätykset
----------

Ulokradat
* 100 m: 11,40 (2022)
* 150 m: 17,17 (2020) **NBP**
* 200 m: 23,11 (2021) **NR**
* 400 m: 51,93 (2022)
* 100 m aj: 13,54 (2016)
* 400 m aj: 53,91 (2022) **NR**

Sisäradat
* 60 m: 7,62 (2021)
* 200 m: 24,30 (2015)
* 400 m: 52,78 (2013) **NR**
* 60 m aj: 8,48 (2017)

Lähteet
-------

1. 1 2  Line Kloster Kansainvälinen yleisurheiluliitto.  (englanniksi)
2. ↑  Line Kloster Tilastopaja (vaatii kirjautumisen, maksullinen palvelu).  (englanniksi)



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |

‎
**WebKit** on Applen kehittämä selainmoottori, jota Apple käyttää Safari-selaimessaan. Lisäksi kaikkien iOS-älypuhelimille kehitettyjen selainten on käytettävä WebKitiä. WebKitin kehityksen pohja oli KDE-projektin KHTML, josta Apple forkkasi WebKitin vuonna 2001. Google käytti WebKitin WebCore-osaa omassa Chrome-selaimessaan kunnes forkkasi siitä Blink-selainmoottorin. Apple muokkasi KHTML:ää abstraktoimalla siitä KDE- ja Qt-kohtaiset koodit.
Nokia forkkasi WebKitin ja muokkasi sen GTK:lle. Nokian muokkaamaa toteutusta on käytetty arviolta kymmenessä miljoonassa Series 60 -laitteessa.

Applen lisäksi kehitykseen ovat osallistuneet tahoja muun muassa Nokia, Samsung, KDE, Palm sekä RIM.

WebKit on julkaistu avoimen lähdekoodin lisenssillä ja sisältää sekä LGPL- että BSD-lisenssillä olevia osia.

WebKit on kirjoitettu C++-ohjelmointikielellä. 

WebKit sisältää HTML:n ja CSS:n käsittelevän renderöintimoottorin (WebCore), JavaScript-moottorin (JavaScriptCore) ja korkean tason ohjelmointirajapinnan, jolla se sulautetaan verkkoselaimiin (WebKit).

Lähteet
-------

1. ↑  Software Requirements – App Store Review Guidelines Apple Developer.  "2.5.6 Apps that browse the web must use the appropriate WebKit framework and WebKit Javascript." Viitattu 15.7.2022. (englanniksi)
2. ↑
3. 1 2 3  Bright, Peter: Google going its own way, forking WebKit rendering engine  4.4.2013. Ars Technica. Viitattu 26.7.2013. (englanniksi)
4. ↑  Juan J. Sánchez: WebKit and Blink: Open Development Powering the HTML5 Revolution (PDF) *events.static.linuxfound.org*.  2013. Viitattu 25.6.2022. (englanniksi)
5. 1 2 3  The unforking of KDE’s KHTML and Webkit *arstechnica.com*.  23.7.2007. Viitattu 1.1.2021. (englanniksi)
6. ↑  Licensing WebKit *webkit.org*. Viitattu 1.1.2021. (englanniksi)

Aiheesta muualla
----------------

* WebKit-organisaation viralliset verkkosivut
* Understanding Webkit Rendering (englanniksi)
* WebKit Applen sivuilla (englanniksi)
**Meriteollisuus ry:ssä** on noin 80 jäsentä, muun muassa meriteknisen alan laitevalmistajat, kokonaistoimittajat, suunnittelutoimistot, ohjelmisto- ja järjestelmätoimittajat sekä laivanrakennus-, korjaus-, ja offshoretelakat. Yhdistys on Teknologiateollisuus ry:n toimialayhdistys. 

Meriteollisuus ry:n tärkeimpiä tehtäviä on alan kotimaisen verkottumiskehityksen edistäminen, tuotekehitys- ja tutkimustoiminnan kansallinen ja kansainvälinen koordinointi sekä vaikuttaminen EU:n laivanrakennuspolitiikkaan ja yhteistoiminta kansainvälisissä järjestöissä. Tavoitteiden saavuttamiseksi yhdistyksen puitteissa toimii useita työryhmiä, kuten tutkimustoimikunta, verkostokehitystyöryhmä, verkoston tiedonhallintatyöryhmä, verkostokoulutustyöryhmä, täydennyskoulutustyöryhmä, kansainvälistymisen työryhmä, viestintä- ja koulutustyöryhmä, sääntö- ja suunnittelutyöryhmä, rahoitustyöryhmä ja offshoretyöryhmä. Yhdistys on jäsen alansa eurooppalaisessa jäsenyhdistyksessä SEA Europessa. 

.

Katso myös
----------

* Suomen meriteollisuus

Lähteet
-------

1. 1 2  Meriteollisuus *meriteollisuus.teknologiateollisuus.fi*.  Arkistoitu 4.6.2016. Viitattu 15.6.2016.

Aiheesta muualla
----------------

* www.meriteollisuus.fi
**Karim Kharbouch** (s. 9. marraskuuta 1984, Rabat, Marokko), artistinimeltään **French Montana**, on yhdysvaltalainen marokkolaissyntyinen rap-artisti. Hän on tehnyt yhteistyötä muun muassa Rick Rossin kanssa

French Montanan debyyttialbumi *Excuse My French* julkaistiin toukokuussa 2013, ja se kohosi neljänneksi Billboard 200 -listalla. Toinen studioalbumi *Mac & Cheese* oli tarkoitus julkaista joulukuussa 2014, mutta julkaisupäivää siirrettiin vuoteen 2015. Lopulta albumin julkaisu tapahtui sekaannusten jälkeen vuonna 2016, kun tavarataloketju Target laittoi *MC4*-nimellä julkaistavaksi tarkoitetun CD:n myyntiin etuajassa ja se vuodettiin nettiin. Tämän jälkeen Montana itse julkaisi samat kappaleet mixtapena. Vierailevina artisteina *MC4*:llä esiintyvät muiden muassa Kanye West, Jeezy, Nas ja Chinx.

Tammikuussa 2015 julkaistulla *Poison* -musiikkivideolla nähdään suomalainen malli Sofia Ruusila-Nousiainen.

French Montana on seurustellut Khloé Kardashianin kanssa.

Lähteet
-------

1. ↑  Hollywood Life – French Montana (englanniksi)
2. ↑  French Montana's "MC4" Album Leaks After Target Stocks It 2 Months Early *Hiphopdx.com* 20.8.2016 (englanniksi)
3. ↑  French Montana – MC4 *Hotnewhiphop.com* 5.11.2016 (englanniksi)
4. ↑  French Montana – Poison (Arkistoitu – Internet Archive) *The Message*. 2.2.2015. (saksaksi)
5. ↑  French Montana Dishes on Khloe Kardashian Split: "She’s My Baby Forever" *Us Weekly* 30.10.2014 (englanniksi)

Aiheesta muualla
----------------

* Virallinen sivusto

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |